cyanic-selkie/wikianc huggingface dataset:
Nitzanei Oz
Landsbyen vart grunnlagd i 1951 som ei Nahal-busetjing, før han vart omgjort til ein sivil moshav i 1958. Sidan han låg nær grensa til Jordan vart han råka av åtaket og infiltreringar av palestinarar fram til seksdagarskrigen i 1967.
Dodekagon
Vi kan konstruere ein regulær dodekagon med passar og linjal med utgangspunkt i ein regulær heksagon, eller ved å teikne hjørnepunkta ved å trekkje ein sirkelboge på 30° tolv gonger på ein sirkel, og trekkje tolv liner mellom hjørnepunkta.
Australia har gjeve ut ein 50-cent som er prega på ein dodekagon.
Uregelrette tolvkantar
I prinsippet er ein latinsk eller gresk kross òg ein tolvkant.
Brunoniabreen
Brunoniabreen er ein isbre som flyt aust til enden av Sunsetfjorden i Bay of Isles på Sør-Georgia. Han vart kartlagt i 1912–13 av amerikanske ornitolog og naturforskar Robert Cushman Murphy, som vitja Sør-Georgia ombord på selskuta «Daisy» frå New Bedford i Massachusetts under kaptein Benjamin D. Cleveland. Murphy kalla breen opp etter hans almamater Brown University. «Brunonia» er ei latinisert form av namnet.
Hiltonfjorden
Hiltonfjorden er ein 41 km lang isdekt fjord vest for innløpet mellom Cape Darlington og Cape Knowles, langs austkysten av Palmer Land i Antarktis. Han vart oppdaga av U.S. Antarctic Service i 1940, og kalla opp etter Donald C. Hilton, eit medlem av East Base som kartla denne kysten så langt som sør som denne fjorden.
Valentigney
Valentigney er best kjent som staden der Peugeot starta verksemda si. Byen er eit knutepunkt for utviklinga av fransk bilindustri (fleire medlemmer av Peugeot-familien bur framleis i område) og flyindustri (med Étienne Œhmichen).
Katet
Katet (frå gresk kathetos, loddline) er namnet på dei to korte sidene i ein rettvinkla trekant. Dei to katetane dannar ein rett vinkel (90°) på kvarandre.
Valentigney
Namn
Namnet Valentigney [valɑ̃tiˈɲe:] kjem frå førenamnet Valentin og suffikset -ey og er skrive som valentinié i eit manuskript frå 1135 ved klosteret Belchamp.
Innbyggjarane vert på fransk kalla Boroillots kalla opp etter dei spesielle små fata eller tønnene, boroilles, som vart produserte lokalt.
Oban
Oban  (An t-Òban på skotsk-gælisk, som tyder «Den vesle bukta») er ein by i regionen Argyll and Bute i Skottland. Han har kring 8000 innbyggjarar.
Sjølv om staden er av audmjuk storleik, er det den største byen mellom Helensburgh og Fort William. I turistsesongen aukar innbyggjartalet til byen opp til 25 000 menneske. Oban ligg vent til ved Firth of Lorn, med utsikt til øyane Kerrera og Lismore. Turistattraksjonar i Oban inkluderer The Waterfront Centre, St. Columba-katedralen, Oban-destilleriet, Dunollie Castle, Dunstaffnage Castle og McCaig`s Tower.
Papuaprovinsen
Papua er ein indonesisk provins vest på Ny-Guinea (Vest-Papua). Han grenser til Papua Ny-Guinea i aust.
Papuaprovinsen fekk sitt noverande namn i 2002. Tidlegare heitte han Irian Jaya og før dette Vest-Irian eller Irian Barat. Provinsen Papua Barat eller Vest-Papua (tidlegare kalla Irian Jaya Barat) var tidlegare ein del av Papua, men blei skild ut som eigen provins i 2003.
Konflikt mellom separatistar og styresmaktene held fram (2019).
Innbyggjarar
Sidan 1990-talet har folketalet i Papuaprovinsen auka kraftig, Med ein årleg folkevekst på over 3 % har han gjennom mange år hatt den største folkeauken i Indonesia. Frå folketeljinga i 2000 til den i 2010 steig innbyggjartalet frå 1,9 til 2,9 millionar. Auken kjem delvis av eit høgt tal barnefødslar per kvinne, men byggjer hovudsakleg på den høge tilflyttinga.
I folketeljinga frå 2010 rekna 83,15 % av Papua-innbyggjarar seg som kristne (65,48 % protestantar og 17,67 % katolikkar). 15,89 % var muslimar og under 1 % var buddhistar eller hinduar. Mange papuanarar følgjer også animstiske tradisjonar.
Hovudstad og største by i provinsen er Jayapura. I tillegg til dei store indonesiske byane langs kysten finst også ei større innlandsbusetjing i og rundt Wamena i Palim-dalen i dei sentrale høglanda.
Mount Gardiner
Mount Gardiner er eit ryggliknande granittisk fjell, 2480 moh, som ligg 3 nautiske mil aust for Mount Ruth og like sør for samløpet mellom Bartlettbreen og Scottbreen i Dronning Maudfjella i Antarktis. Det vart oppdaga i desember 1934 av eit geologisk lag under Byrd-ekspedisjonen under Quin Blackburn, og vart namngjeve av Richard E. Byrd etter Joseph T. Gardiner i Wellington på New Zealand, som var agent for Byrd-ekspedisjonane i 1928–30 og 1933–35.
Watch My Dance
«Watch My Dance» er ein song av Loúkas Jórkas og Stereo Mike. Han representerte Hellas i Eurovision Song Contest 2011 og vann den fyrste semifinalen med 133 poeng og enda på sjuandeplass med 120 poeng i finalen. Teksten er skriven på gresk og engelsk.
Kjøbenhavns Porcellains Maleri
Kjøbenhavns Porcellains Maleri (forkorta KPM) var ei dansk porselensmåleriverksemd skipa i 1883. I 1924 vart KPM kjøpt opp av grossistfirmaet Holst & Knudsen i Århus, som stod bak Porcelænsfabriken Danmark i Kongens Lyngby.
Holst & Knudsen hadde sidan 1904 forsynt isenkramarar i Danmark med glas og porselen frå nokre av dei store fabrikkane i Sentral-Europa, men etterkvart importerte firmaet porselensvarene udekorerte og lét dei bli måla i Danmark, bl.a. hos KPM.
Fabrikken vart lagt ned saman med "Porcelænsfabriken Danmark" i 1969.
The Ladder
The Ladder er det sekstande studioalbumet frå progressiv rock-bandet Yes, utgjeve september 1999. Dette albumet blir rekna som den definitive returen til stilen deira frå 1970-talet, sjølv om det er særs moderne i lydmiksinga. Dette er det første albumet der Igor Khorosjev medverkar som fulltidsmedlem.
Davarzan fylke
Davarzan fylke (persisk شهرستان داورزن) er eit fylke i Razavi-Khorasan in Iran. Det administrative senteret i fylket er Davarzan. I folketeljinga i 2006 var folketalet 22 406. Fylket vart skild ut frå Sabzevar fylke 15. mai 2012. Fylket består av dei to distrikta Sentral-distriktet og Bashtin-distriktet. Fylket har éin by: Davarzan.
The Ladder
Albumet kom på 99. plass på Billboard 200 i USA og på 36. plass på UK Albums Chart i Storbritannia.
Wild Dances
«Wild Dances» (ukrainsk Дикі танці, Dyki tantsi) er ein song som vann Eurovision Song Contest 2004 for Ukraina. Songen vart framført av den ukrainske popstjerna Ruslana, som hadde skrive han saman med Oleksandr Ksenofontov, Jamie Maher, Michael Fayne og Sjerena Dugani. Dette var den fyrste sigeren til Ukraina i Eurovision Song Contest, og songen fekk ein viss kommersiell suksess etter den internasjonale finalen.
The Ladder
Bakgrunn
Gitarist og klaverspelar Billy Sherwood var hovudsakleg han som produserte det førre albumet, Open Your Eyes. Bandet søkte no etter ein ekstern produsent og fann canadiske Bruce Fairbairn for å få objektive øyre og tankar. Sherwood var no nærast degradert til «andregitarist» i bandet etter at Khorosjev tok over tangentane.
Wild Dances
Eurovision Song Contest
Ukraina debuterte i Eurovision Song Contest i 2003, og som i debutåret valde den ukrainske kringkastaren NTU artist og song internt. Kanalen fekk ei av dei største popstjernene i landet, Ruslana, til å representere Ukraina i Eurovision Song Contest 2004 i Istanbul i Tyrkia.
The Ladder
Bakgrunn
Sjølv om innspelingane gjekk over all forventning og alle var særs nøgt med resultatet, enda avslutninga av albumet tragisk. Rett før dei siste vokalopptaka og den siste lydmiksinga, døydde Bruce Fairbairn. Han vart funnen i sin eigen heim av vokalisten Jon Anderson, og Yes har tileigna albumet til Fairbairn.
Kjelder
Yes
Wild Dances
Eurovision Song Contest
Etter 14. plassen året før, måtte Ukraina kvalifisere seg via semifinalen onsdag 12. mai. Der var «Wild Dances» det 11. bidraget ut på scena av 22 bidrag. Songen enda opp på ein andreplass og kvalifiserte seg dimed til finalen laurdag 15. mai. I finalen var Ukraina det tiande landet ut på scena av 24 deltakarar. Den energiske danseframføringa skilde seg ut, og songen enda opp med å vinne heile tevlinga i hard konkurranse med Serbia og Montenegro og Hellas. «Wild Dances» fekk 280 poeng, som var ny poengrekord. Denne rekorden heldt seg i to år, inntil finske Lordi fekk 292 poeng med «Hard Rock Hallelujah». «Wild Dances» fekk poeng frå 34 av de 36 landa som deltok i tevlinga. Noreg gav 7 poeng til Ukraina.
Songen
«Wild Dances» er skriven av Oleksandr Ksenofontov, Jamie Maher, Michael Fayne og Sjerena Dugani, i tillegg til Ruslana sjølv. Det fyrste verset er på engelsk, mens det andre er på ukrainsk. «Wild Dances» vart dimed den fyrste vinnarsongen i Eurovision Song Contest som delvis vart sungen på eit anna språk enn berre engelsk etter at språkregelen vart teken bort i 1999.
Songen vert også hugsa på grunn av sin energiske koreografi og for det spesielle lêrantrekket Ruslana hadde på seg under framføringa.
«Wild Dances» har blitt sungen på vietnamesisk av den vietnamesiske popstjerna Hồ Quỳnh Hương. Ruslana sin versjon av songen var også ein del av lydsporet til spelet Grand Theft Auto IV frå 2008. Den amerikanske gymnasten og verdsmeisteren Jordyn Wieber har også fortalt at ho brukar den energiske songen som treningsmusikk.
Singelen var også ein del av samlealbumet The Very Best of Eurovision som vart utgjeve i samband med 60-årsjubileet til Eurovision Song Contest i 2015.
Porcelænsfabrikken Désirée
Porcelænsfabrikken Désirée er ein dansk porselensfabrikk skipa i 1964 av sivilingeniøren H.C. Torbøl som var tidlegare direktør ved Bing & Grøndahl.
Fokus var i starten produksjon av steintøy som middags- og kaffeserviser, vaser og lamper. Det mest kjente serviset er Selandia.
Fabrikken produserte juleplatter frå 1970 til og med 2002. Plattene var designa av Svend Otto S. Alle motiv var inspirert av verka til H.C. Andersen.
Mount Gevers
Mount Gevers er eit fjell, 1480 moh, i Hays Mountains i Dronning Maudfjella i Antarktis, som ligg ved nordsida av Cappellaribreen der denne møter Amundsenbreen. Det vart kartlagd av US Geological Survey frå landmålingar og flyfoto tekne av U.S. Navy, 1960–64, og vart namngjeve av Advisory Committee on Antarctic Names etter T.W. Gevers frå Universitetet i Witwatersrand (Johannesburg), ein geolog ved McMurdo-basen i 1964–65.
Howkinsfjorden
Howkinsfjorden er ein 11 km lang, isdekt fjord mellom Cape Brooks og Lamb Point, langs austkysten av Palmer Land i Antarktis. Han vart oppdaga og fotografert frå lufta i desember 1940 av U.S. Antarctic Service. I 1947 vart han fotografert frå lufta av Ronne antarktiske forskingsekspedisjon under Finn Rønne, som i lag med Falkland Islands Dependencies Survey (FIDS) kartla han frå bakken. Fjorden vart namngjeven av FIDS etter Gordon Howkins, ein meteorolog ved FIDS-basen på Deceptionøya i 1944-45.
Fylkesveg 451
Fylkesveg 451 har eksistert i fleire fylke i Noreg:
Fylkesveg 6476
Fylkesveg 6476 går mellom Madsvågen og Uttian i Frøya kommune. Vegen er 3,1 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 451 i Sør-Trøndelag.
Cæsarsalat
Cæsarsalat er ein salat tilskriven den italiensk-amerikanske kokken og restauratøren Caesar Cardini. Han består av romanosalat med dressing av olivenolje, sitronsaft, worcestersaus, kvitlauk og svart pepper, i tillegg til egg, parmesan og krutongar.
Haldor Virik
Haldor Virik var ein norsk skipsreiar og politikar frå Sandar i Vestfold. Han representerte Frisinna Venstre på Stortinget 1922-24, vald frå Vestfold fylke.
Bondesonen Virik utdanna seg til forretningslivet, arbeidde utanlands i fleire år. I 1907 byrja han som meklar heime i Sandar, tre år seinare grunnla han sitt eige reiarlag. Allereie før 1914 disponerte han ein stor kvalfangarflåte. Frå 1920-åra vart han meir og meir reiar innom skipsfart.
Tingperioden 1922-24 var han stortingsmann frå Vestfold. På Tinget var han medlem i Næringskomite nr 1. Han var også aktiv i lokal samfunnsstyring, såleis formannskapsmedlem 1920-25 i Sandar, ordførar i heradet 1938-40 og 1945-47. I tillegg var han formann i «en rekke kommunale komiteer» og med styreverv i private verksemder. Etter Frisinna Venstre gjekk i oppløysing, sokna han til partiet Høgre.
Kjersti Elvik
Kjersti Elvik er ein norsk skodespelar.
Elvik hadde gjennombrotet sitt i den populære norske TV-serien Vestavind, men er truleg best kjend for rolla som Hanne Wilhelmsen i filmatiseringa av Anne Holt sine krimromanar Salige er de som tørster og Blind gudinne. For rolla i Salige er de som tørster fekk ho Amandaprisen 1998 i klassen beste kvinnelege skodespelar.
I 2009 hadde Elvik den berande rolla i musikalen Mamma Mia i Oslo. I 2016 spela ho Ruth i julekalenderen på NRK, Snøfall. For rolla vart ho nominert i til beste kvinnelege skodespelar under Gullruten 2017. I 2014 spela ho hovudrolla i sommarmusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.
Gresk Thráki
Området dekkjer den sørvestlege delen av Thrakia og var ein del av Det osmanske riket fram til den første balkankrigen i 1912. I den andre balkankrigen kjempa Bulgaria og Hellas om området, men i București-traktaten tilfall Vest-Thrakia Bulgaria, som hadde kontroll over området til slutten av den første verdskrigen. Etter bulgarsk tap i denne krigen vart Vest-Thrakia ein permanent del av Hellas i 1919-1920.
Periferieiningane
Dei tre thrakiske periferieiningane er:
Aba Andam
Aba A. Bentil Andam er ein ghanesisk partikkelfysikar og president av Ghana Academy of Arts and Sciences sidan 2017.
Dhamar
Dhamar (arabisk skrift ذمار) er ein by sørvest i Jemen. Han ligg i ei høgd på 2400 meter over havet.
Aba Andam
Liv
Aba A. Bentil Andam blei fødd i Ajumako Kokoben i Ghana i 1948. Ho byrja å studera ved University of Cape Coast i Ghana, og fortsette deretter studiane i Storbritannia. Ho tok ein mastergrad ved University of Birmingham og doktorgrad ved Durham University. Andam blei professor ved Kwame Nkrumah University of Science and Technology i 1981.
Systrond skipreide
Systrond skipreide var ei av atten skipreider i Sogn. Ho femna om Leikanger sokn, og i tillegg gardane Vestreim, Eitorn og Eitornsgjerdet i Tjugum sokn. Det same området tilsvarar etter grenseregulering 1964 Leikanger sokn unnateke gardane Hella og Rud. Systrond (gammal dansk skrivemåte Sjøstrand) vert òg nytta som bygde- og soknenamn i kvardagsmål.
På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Systrond skipreide, Tjugum skipreide og ein del av Kvamsøy skipreide slegne saman til Leikanger tinglag.
Dhamar
Oversyn
Dhamar ligg 100 km sør for Sana'a, nord for Ibb og vest for Al-Beidha. Namnet Dhamar går attende til kongen av Sjeba og Dou-Reddan i 15-35 evt. som heitte Dhamar Ali Yahber. Ein fann ein statue av han i byen Al-Nakhla Al-Hamra’a, som er ein arkeologisk stad nær Dhamar.
Aba Andam
Liv
I 1986 og 1987 studerte ho meson med charm-flavour ved det tyske forskingssenteret DESY (Deutsches Elektronen-Synchrotron). Ho forska på radon og gjorde undersøkingar av radon-mengder og menneske si utsetjing for den radioaktive gassen fleire stader i Ghana.
Dhamar
Oversyn
Byen Dhamar er administrasjonssenteret i guvernementet og ligg ved hovudvegen mellom Sana’a og fleire av provinsane. Byen var eit av dei kjnde sentera for arabisk og islamsk kultur og vitskap. Den store moskeen vart bygd i tida kring kalifen Abi-Bakr Al-Sadeek.
Aba Andam
Liv
Aba Andam blei leiar for fysikk-fakultetet ved Kwame Nkrumah University of Science and Technology ved midten av 2000-åra. Ho har forska på anvendt kjernefysikk ved Nuclear Research Laboratory i Kumasi. I januar 2017 blei ho vald til president for Ghana Academy of Arts and Sciences for ein toårsperiode.
Dhamar
Oversyn
Dhamar hadde ei stor rolle i politikken og handelen i Jemen. Han hadde ei særs viktig rolle i Jemen før islamsk tid. Gamle jemenittiske graveringar nemner Dhamar som eit særs kjend senter for islamske studiar og vitskap, og mange vitskapsfolk frå mellomalderen kom frå denne byen.
Tidlegare var folk frå Dhamar kjende for å avle hestar. Byen har i dag mange historiske moskear og skular.
Dhamar universitet ligg i byen.
What About My Dreams?
«What About My Dreams?» var det ungarske bidraget i Eurovision Song Contest 2011, framført på engelsk og ungarsk av Kati Wolf.
Kellerfjorden
Kellerfjorden er ein 22 km lang, isdekt fjord mellom Cape Little og Cape Fiske, langs austkysten av Palmer Land. Denne fjord vart fotografert frå lufta av medlemmar frå U.S. Antarctic Service (USAS) i desember 1940 og i 1947 av medlemmar frå Ronne antarktiske forskingsekspedisjon (RARE) under Rønne, i lag med Falkland Islands Dependencies Survey (FIDS) som kartla han frå bakken. Han vart namngjeven av Rønne etter Louis Keller frå Beaumont i Texas, som gav forsyningar til Rønne.
Alan Wilson
Alan Christie Wilson var ein USA-amerikansk musikar som var med å skipe, leie og skrive songar for bluesrockbandet Canned Heat. Han spelte munnspel, gitar og song med gruppa både på scenen og innspelingane deira. Wilson var songaren på dei største hittane til Canned Heat, «On the Road Again» og «Going Up The Country».
Christian Jakhelln
Christian Albrecht Jakhelln var ein norsk forretningsmann og politikar frå Bodø. Han var ordførar i Bodø i 10 1/2 år fordelt på 1899-1900, 1902, 1908-10, 1917 og 1919-22, dessutan varaordførar i 7 1/2 år.
Alan Wilson
Han fekk kallenamnet «Blind Owl» av den amerikanske gitaristen John Fahey fordi han var ekstremt nærsynt. Ein gong skal han til dømes ha lagt gitaren sin på bryllaupskaka då han spelte i eit bryllaup fordi han ikkje såg ho.
Snaefell Mountain Railway
Snaefell Mountain Railway er ei elektrisk jarnbane på Man, stifta i 1895. Ho går mellom landsbyen Laxey og toppen av Snaefell, det einaste fjellet på Man. I Laxey har jarnbana samband med Manx Electric Railway (MER), som går vidare til hovudstaden Douglas. Fjelljarnbana er åtte km lang, har ei sporvidd på 1 067 mm og nyttar systemet Fell Incline Railway System for å bremsa i bratte strekningar. Jarnbana er elektrifisert med kontaktleidning på 550 volt.
Alan Wilson
Med Canned Heat spelte Wilson på to kjende konsertar i 1960-åra, Monterey Pop Festival i 1967 og Woodstockfestivalen i 1969.
Den 3. september 1970 vart Wilson funnen død i ei åssie bak huset til bandkollegaen Bob Hite i Topanga Canyon. Han vart 27 år gammal. Ein obuksjon synte at dødsvarlet var ein overdose av sovemiddel. Wilson leid av depresjon, men det er ikkje klart om dødsfallet var eit sjølvmord eller ikkje. Wilson døydde berre to veker før Jimi Hendrix og fire veker før Janis Joplin, som òg begge var 27 år gamle.
Stephen Stills-songen «Blues Man» frå albumet Manassas er dedisert til Wilson, Jimi Hendrix og Duane Allman.
Gevgelija
Gevgelija (makedonsk Гевгелија) er ein by og ein kommune i regionen Søraust i Nord-Makedonia. Den noverande kommunen vart oppretta i 2004 ved at ein slo saman dei to tidlegare kommunane Gevgelija og Miravtsi.
Kommunen har eit areal på 485 km2 og hadde 21 582 innbyggjarar ved folketeljinga i 2021.
I 2002 hadde kommunen 22 988 innbyggjarar, den tidlegare kommunen Gevgelija hadde 20 362, medan sjølve byen hadde 15 685 innbyggjarar. Dei største busetnadene i kommunen var:
Christian Jakhelln
Jakhelln arbeidde frå 1879 i faren sitt firma Christian Jakhelln, påbyrja av farfaren, forretningsmannen og politikaren Christian Jackhelln. Gjennom fleire år arbeidde han også utanlands. Han var medeigar i firmaet frå 1895. Frå 1896 til 1917 var han russisk visekonsul. Han var elles ein sentral aktør i Bodø Handelsstands Forening.
Jakhelln var medlem i Bodø bystyre frå 1895 til 1931, med unnatak for valperioden 1911-13. Som fyrste vararepresentant til Stortinget 1922-24 frå kjøpstadene i Nordland, Troms og Finnmark, vart han kalla inn då Karl Ivarsson døydde. På Stortinget hadde han sete i Lagtinget. I 1922 var han medlem i Universitets- og fagskulekomiteen, i 1923-24 i Konstitusjonskomiteen.
Buxtonbreen
Buxtonbreen er ein isbre som flyt nordaust mellom Heaneybreen og Cookbreen, på nordkysten av øya på Sør-Georgia, like sør for Mount Skittle. Fronten av Buxtonbreen ligg i Saint Andrews Bay. Buxtonbreen ligg nær Rossbreen, som er ei grusstrand som er att etter at breen trekte seg attende.
Buxtonbreen vart namngjeven av UK Antarctic Place-Names Committee i 1987 etter tre medlemmar av Buxton-familien: Major Aubrey Leland Oakes Buxton (Baron Buxton av Alsa), Pamela Mary Birkin (baronesse Buxton av Alsa) og dottera deira Lucinda Catherine (Cindy) Buxton i FRGS som vitja Sør-Georgia i mars 1982.
Plante- og dyreliv
Det er ein hekkeplass for kongepingvin nær enden av Buxtonbreen ved Saint Andrews Bay. Denne fuglekolonien har meir enn 100 000 pingvinar. På grunn av den lange yngletida er kolonien alltid okkupert.
Gjelsvik Peak
Gjelsvik Peak er eit fjell på 3660 meter over havet, som ligg 2,5 nautiske mil nordvest for Mount Fridtjof Nansen i Dronning Maudfjella i Antarktis. Det vart namngjeve av den sørlege geolog-gruppa frå New Zealand (1961–62) etter Tore Gjelsvik, direktør i Norsk Polarinstitutt i Oslo.
David Garrick
David Garrick var ein engelsk skodespelar, skodespelforfattar, teatersjef og teaterprodusent. Han hadde innverknad på nesten alt som hadde med skodespel å gjera i England på 1700-talet, han var òg venn og elev av Samuel Johnson. Han verka fyrst innan amatørteater, og det var ikkje før han hadde hovudrolla i Shakespeare sitt drama Richard III at publikum fatta merksemd for talentet til skodespelaren.
Med suksessen frå Richard III og mange andre roller blei Garrick engasjert av Charles Fleetwood på Theatre Royal Drury Lane. Han arbeidde for Drury Lane-selskapet i fem år.
Ebb Tide
«Ebb Tide» er ein popsong, skriven i 1953 av tekstforfattaren Carl Sigman og komponisten Robert Maxwell. Songen byggjer seg opp for å illustrere havbølgjer som kjem inn og ut frå kysten, på grunn av fjøre (ebb tide på engelsk).
ČálliidLágádus
ČálliidLágádus (også det norske namnet ForfatternesForlag, det sørsamiske TjaelljiBerteme og det lulesamiske TjállijAimmudahka blir brukt), er ei stifting skipa i 2002. Føremålet er å gje ut bøker som formidlar opplysningar og kunnskap om samar og samiske tilhøve til det samiske samfunnet. Stiftinga har hovudkontor i Karasjok og eit avdelingskontor i Båteng i Tana, og driv forlagsverksemd med utgjevingar på nord-, sør- og lulesamisk. Forlaget Jårgalæđđji var forgjengaren til ForfatternesForlag.
Metrostasjonen Saint-Lazare
Saint-Lazare er ein stasjon på metroen i Paris, namnsett etter Gare Saint-Lazare. Stasjonen er den nest mest trafikkerte i metrosystemet og er endestasjon på linje 14. Han blei opna 19. oktober 1904
ČálliidLágádus
Forlagsprofil
Forlaget gjev framfor alt ut lærebøker på samiske språk, men også skjønnlitteratur, sakprosa og akademisk litteratur. Ein viktig forfattar for forlaget er Maren Uthaug, som gjev ut ei serie satiriske teikneseriar om Ei nesten heilt sann forteljing om den samiske historia. Den første boka i serien var Ságer somá leat sápmelažžan (norsk Det er gøy å være same) kom ut i 2010, seinare har det kome ut tre bøker til, alle på norsk og tre samiske språk.
Metrostasjonen Saint-Lazare
Ein kan bytte til andre transportsystem her:
ČálliidLágádus
Utvalde utgjevingar
Eit tilfeldig utval av utgjevingane til forlaget:
Nordia
Nordia (hebraisk skrift נוֹרְדִיָּה) er ein moshav shitufi sentralt i Israel. Han ligg på Sharonsletta nær Netanya og HaSharon-krysset og høyrer til Lev HaSharon regionale kommune. I 2007 var folketalet 2 100.
Landsbyen vart grunnlagd i 1948 av demobiliserte Irgun- og Betar-soldatar. Grunnleggjarane kom frå to organisasjonar - Margolim frå Kfar Yona og Wajwad frå Mishmar HaYarden. Den nye moshaven er medlem av Mishkei Herut Beitar.
I 1994 vart det bygd eit nytt nabolag, Neot Nordia.
Fylkesveg 460 (fleirtyding)
Fylkesveg 460 finst i fleire fylke i Noreg:
Peter Raadsig
Johan Peter Raadsig var ein dansk sjangermålar. Han måla særleg portrett og historiske måleri.
Johan Peter Raadsig var son av styrmannen Søren Christian Raadsig, som omkom ved ei forlis i 1808, og Ellen Pouline (fødd Poulsen). Ho gifta seg opp att med godsforvaltaren S.D. Engell på Skjoldenæsholm. I nokre år av barndommen budde Raadsig med mora og stefaren, seinare blei han send til København. Etter konfirmasjonen blei han sett i målarlære. Han gjekk gjennom Det Kongelige Danske Kunstakademi og vann sølvmedaljar der. I 1833-40 kjøpte Den Kongelige Malerisamling fire av verka hans.
Raadsig reiste til Roma i 1841, der han blei verande i fire år før han deretter var i München i eitt. I konkurranse med «en så stor kreds af unge og lovende kunstnere» oppnådde han ikkje eit heilt kunstnarstipend, men måtte klara kostnadane sjølv. Det hjelpte at Malerisamlingen kjøpte to til av bilda hans, meisterverket En Relikviehandler og Abbeden af Bækkeskov etter at han kom heim.
Peter Raadsig er gravlagd på kyrkjegarden til Valsølille kyrkje ved Ringsted.
Prince Charles Mountains
Prince Charles Mountains er ei stor fjellgruppe i Mac. Robertson Land i Antarktis som inneheld dei mindre fjellkjedene Athos Range, Porthos Range og Aramis Range. Den høgaste toppen er Mount Menzies (3228 moh). Andre store fjell er Mount Izabelle og Mount Stinear (1950 moh.). Desse fjella dannar i lag med andre spreidde toppar ein boge som er kring 420 km lang, frå nærleiken av Mount Starlight i nord til Goodspeed Nunataks i sør.
Fylkesveg 6478
Fylkesveg 6478 går mellom Gjølme og Orkanger hamn i Orkdal kommune. Vegen er 1,3 km lang
Før Trøndelag fylke vart oppretta 1. januar 2018 var vegen kjennetegna som Fylkesveg 460 i Sør-Trøndelag.
Prince Charles Mountains
Desse fjella vart først observert og fotografert frå avstand av pilotane til USN Operasjon Highjump, 1946-47. Dei vart utforska av fleire ANARE (Australian National Antarctic Research Expeditions) og kartlagd i løpet av 1954-1961. Det har vist seg at dei inneheld store førekomstar av jernmalm. Dei vart namngjevne av ANCA i 1956 etter Prins Charles av Wales.
Fylkesveg 462 (fleirtyding)
Fylkesveg 462 finst i fleire fylke i Noreg:
Sørkammen
Sørkammen eller South Masson Range er den sørlege delen av fjellkjeda Masson Range med ei høgd på 1070 moh og strekkjer seg 3,7 km frå nordaust til sørvest. Masson Range vart oppdaga og namngjeven av British Australian New Zealand Antarctic Research Expedition (BANZARE), 1929–31, under Mawson. Den sørlege delen av fjella vart kartlagde av norske kartografar frå flyfoto tekne under Lars Christensen-ekspedisjonen, 1936–37, og namngjeve av dei. Det godkjende engelske namnet vart gjeve av Australian Antarctic Names and Medals Committee (ANCA) i 1960 og syner meir tydlege at fjella høyrer til Masson Range.
Lehrkefjorden
Lehrkefjorden er ein 31 km lang, isdekt fjord mellom Cape Boggs og Cape Sharbonneau, langs austkysten av Palmer Land. Han vart oppdaga av medlemmar frå U.S. Antarctic Service (USAS) som utforska denne kysten i 1940. Han er kalla opp etter Lester Lehrke, førstestyrmann på «Bear», eit av ekspedisjonsfartøya ved East Base.
Unchained Melody
«Unchained Melody» er ein song frå 1955 med musikk av Alex North og tekst av Hy Zaret. North nytta musikken som kjenningsmelodi i den lite kjende fengeselsfilmen Unchained, som songen fekk namn etter. Todd Duncan song songen for musikken i filmen. Det har sidan vorte ein av dei mest innspelte songane på 1900-talet og det er estimert at det finst minst 500 versjonar på mange forskjellige språk.
Les Baxter (Capitol Records katalognummer 3055) gav ut ein instrumentalversjon som nådde toppen av singellista i USA. Så kom innspelingar av Al Hibbler (Decca Records #29441), som nådde tredjeplassen på Billboard-lista, Jimmy Young som nådde toppen av lista i Storbritannia og Roy Hamilton (Epic Records no. 9102), som nådde toppen av R&B Best Sellers-lista og sjetteplassen på poplista i USA. Hundrevis av andre innspelingar følgde. Men det var versjonen til The Righteous Brothers frå juli 1965 som vart jukebox-standarden og som fekk ein ny runde med popularitet då han vart nytta i hitfilmen Ghost i 1990.
Opphavet til songen
I 1955 fekk Alex North og tekstforfattaren Hy Zaret kontrakt om å skrive kjenningsmelodien til den obskure fengselsfilmen Unchained, og songen deira vart etter kjend som «Unchained Melody». Songen inneheld faktisk ikkje ordet «unchained», og låtskrivaren Zaret valde i staden for å fokusere teksten på ein som lengtar etter ein kjæraste han ikkje har sett på lang tid. Filmen frp 1955 handlar om ein mann som tenkjer på om han skal rømme frå fengselet å leve resten av livet på rømmen eller å fullføre dommen og reise attende til kona og familien. Det finst ein uvanleg harmonisk greie i songen ved at mellomspelet avsluttar på ein tonika akkord i staden for ein dominantakkord.
Med Todd Duncan på vokal vart songen nominert for Oscarprisen i 1955, men denne gjekk i staden til hitsongen «Love Is a Many-Splendored Thing».
Tidlege versjonar
Todd Duncan song vokal på filmversjonen. Han framfører ein forkoarta versjon i filmen, der han spelar ein av fangane. Han ligg på ei seng og vert akkompagnert av ein annan fange på gitar, medan dei andre lyttar sørgmodig til. Bandleiaren Les Baxter (Capitol Records katalognummer 3055), gav ut ein versjon som nådde andreplassen på singellista i USA og 10. plass i Storbritannia. Orda «unchain me» vert sungen fleire gonger i starten og teksten vert sungen av eit kor. Al Hibbler følgde tett etter med ein vokalversjon (Decca Records katalognummer 29441) som nådde tredjeplassen på Billboard-lista og andreplassen i Storbritannia. Han vart kort tid etter etterfølgd av Jimmy Young, som nådde toppen av den britiske singellista med sin versjon. To veket etter at Young-versjonen nådde singellista i juni 1955 gjekk Liberace til 20. plass med sin versjon (Philips PB 430). Roy Hamilton sin versjon (Epic Records katalognummer 9102) nådde toppen av R&B Best Sellers-lista i USA og ein sjetteplass på pop-lista. June Valli spelte inn songen den 15. mars 1955 og vart gjeven ut av RCA Victor Records som katalognummer 20-6078, med B-sida «Tomorrow», og tok songen til 29. plass. Gene Vincent and his Blue Caps spelte inn songen for det andre albumet deira i 1956 — versjonen til Vincent vert spelt i eit middels tempo med ein klimprande gitar med tremoloeffekt. Dette er truleg den mest uvanlege versjonen av songen, og mellomspelet var òg fjerna. Harry Belafonte song songen på Oscarprisutdelinga i 1956, der han var nominert for beste song i 1955. Belafonte spelte òg inn songen for RCA Victor Records, gjeven ut som katalognummer 20-6784 i 1955 med B-sida «A-Roving». ) I 1963 vart ein livleg doo-wop-versjon ein liten hit aust i USA med Vito & the Salutations, som sidan vart nytta i filmen Goodfellas i 1990. Perry Como spelte inn songen i 1955, og den engelske jazzmusikaren Cliff Townshend frå The Squadronaires spelte inn ein populær versjon i 1956.
The Righteous Brothers-versjonen
Den mest kjende versjonen av «Unchained Melody» vart spelt inn av The Righteous Brothers og produsert av Phil Spector i 1965 som B-sida til singelen «Hung On You». Sjølv om denne versjonen vart tilskriven The Righteous Brothers, var det i røynda ei soloframføring av Righteous Brother Bobby Hatfield, som sidan spelte inn andre versjonar som var tilskriven han aleine. Denne klatra til fjerdeplassen på Billboard Hot 100 i 1965 og 14. plassen i Storbritannia i 1965.
LeAnn Rimes-versjonen
I desember 1996 gav countrypop-songaren LeAnn Rimes ut ein versjon av songen. Denne nådde tredjeplassen på både Billboard Country Songs-lista og den kanadiske RPM Country Tracks-lista. Rimes-versjonen av songen vart berre gjeven ut som bonussingel til somme versjonar av albumet hennar Blue som vart selde ved Target-butikkar jula 1996. Rimes-versjonen vart sidan gjeven ut på samlealbumet hennar Unchained Melody: The Early Years.
Andre versjonar
I 1955 gav The Goons ut ein komisk versjon av sungen, sungen på ein upassande livleg måte av Peter Sellers, som rollefiguren «Bluebottle». Dei vart tvungen av opphavsretthaldarane til å fjerne plata frå butikkane med trugsel om søksmål, fordi dei meinte versjonen deira var «respektlaus».
Songen vart gjeven ut på ei B-side av Merri Gail i 1957 for Cha Cha Records, akkompagnert av trekkspel.
Ein annan tidleg versjon vart gjort av tenåringsidolet Ricky Nelson, i 1958 på albumet Ricky Nelson.
Gisele Mackenzie spelte inn songen i 1958 på soloalbumet hennar for RCA Victor, Gisele (LPM/LSP-1790).
The Fleetwoods gav ut ein versjon av songen på albumet deira 1959 i Mr. Blue for Dolton Records.
Andy Williams gav ut ein versjon av songen på albumet hans frå 1959, Lonely Street.
John Gary sin versjon som vart sungen over meir enn tre oktavar, kom i 1963 på albumet Catch a Rising Star og vart ein av signaturlåtane hans.
Jimmy Young gav ut ein versjon tidleg i 1964 som nådde 43. plass i Storbritannia.
Dionne Warwick spelte inn ein versjon av songen i 1965 for albumet The Sensitive Sound of Dionne Warwick.
The Supremes spelte inn songen for albumet deira I Hear A Symphony, som kom ut i 1966.
The Sweet Inspirations spelte inn songen in 1968.
Roy Orbison spelte inn ein versjon av denne for albumet hans Many Moods, som kom ut i mai 1969.
Donny Osmond spelte inn songen på albumet hans A Time for Us i 1973.
Elvis Presley framførte «Unchained Melody» den 24. april 1977 i Ann Arbor i Michigan, og denne innspelinga vart med på Moody Blue, det siste albumet han gav ut medan han var i live. 21. juni, seks veker før han døydde, framførte han «Unchained Melody» i Rapid City i det som vart den siste framføringa hans på fjernsyn, «Elvis In Concert». Denne versjonen vart gjeven ut som ein singel. Begge versjonane hadde med Elvis på piano.
Den 14. mars 1979 gav George Benson ut ein versjon av songen på albumet hans Livin' Inside Your Love av Warner Brother's Records INC.
I 1981 vart ein konsertversjon framført av bandet Heart og denne nådde 83. plass på Billboard Top 100.
I 1986 gav Leo Sayer ut ein versjon av songen med ein nymotens omarbeiding av «wall of sound»-produksjonen og ein uvanleg elektrisk gitarsolo nær slutten av songen. Singelen nådde Topp 60 i Storbritannia.
Fariman fylke
Fariman fylke (persisk شهرستان فریمان) er eit fylke i Razavi-Khorasan i Iran. Det administrative senteret i fylket er Fariman. I folketeljinga i 2006 var innbyggjartalet i fylket 86 428.
Fariman fylke består av dei to distrikta Sentral-distriktet og Qalandarabad-distriktet. Fylket har dei fire byane Fariman, Farhadgerd, Qalandarabad og Sefid Sang.
Unchained Melody
Andre versjonar
I 1995 spelte Air Supply songen for albumet News from Nowhere.
Joe Lynn Turner spelte inn songen i 1997 på albumet Under Cover.
Neil Diamond spelte inn songen i 1998 på albumet The Movie Album: As Time Goes By.
R. Kelly sampla songen i 1998 i songen «If I Could Turn Back the Hands of Time» frå albumet R.
Sarah McLachlan sin stemningsfulle versjon av songen opna Pine Ridge: An Open Letter to Allan Rock - Songs for Leonard Peltier, ein veldedighets-CD gjeven ut av What Magazine den 1. november 1996. Innspelinga vart gjeven ut i 2008 på albumet hennar Rarities, B-Sides and Other Stuff Volume 2. Ho song òg songen ved Leonard Peltier Defense Fund Benefit Concert den 12. februar.
Joni Mitchell nytta refrenget og delar av melodien i «Chinese Cafe/Unchained Melody» i 1982 på albumet Wild Things Run Fast, i tillegg til ein oppdatert orkesterversjon i 2002 på Travelogue.
Gisele Mackenzie spelte inn songen i 1958 på albumet for RCA Victor, Gisele (LPM/LSP-1790).
Cyndi Lauper vart nominert i 2005 for Grammyprisen for «Beste akkompagnement med vokal» for tolkinga hennar av songen, som finst på At Last. I 2006 spelte Barry Manilow inn songen på albumet hans Greatest Songs of the Fifties, og denne nådde 20. plassen i USA. David Phelps spelte inn songen i 2008 på albumet The Voice.
Holland Taylor som Evelyn Harper song songen i Two and a Half Men.
Deerhunter-frontmannen Bradford Cox spelte inn ein versjon i 2007 som Atlas Sound, og gav denne bort på bloggen sin, i lag med ein song av Jay Reatard.
Johnny Maestro & The Brooklyn Bridge framførte songen på ein hyllestkonsert til Bobby Hatfield, og denne finst på deira Greatest Hits Live frå 2008.
Gareth Gates spelte ein versjon av songen på albumet som kom ut etter Pop Idol i Storbritannia. Singelen nådde førsteplassen i Storbritannia då han kom ut og har sidan seld 1,34 millionar eksemplar der.
Clay Aiken spelte inn songen i 2010 på albumet Tried and True.
Pop Opera-gruppa Amici Forever, spelte inn songen på italiensk kalla «Senza Catene».
Constantine Maroulis gav ut ein versjon av songen som singel, som han framførte som gjest på American Idol den 7. april 2011.
Micheal Castaldo spelte inn ein italienskspråkleg versjon i 2010 på albumet Aceto.
Donald Braswell II spelte inn song i 2011 på albumet Unchained.
Al Green spelte inn songen i 1973 for albumet Livin' for You.
Country-versjonar
Fem forskjellige versjonar av songen har nådd Hot Country Songs-lista i USA: Joe Stampley (#41, 1975), Elvis Presley (#6, 1978), Ronnie McDowell (#26, 1991), Willie Nelson spelte inn ein versjon for hans Stardust i 1978, og LeAnn Rimes (#3, 1997).
Norske versjonar
Jacob Hjelte, Rick Holmsen og Magpies og John Normann har skrive norske tekster til songen. Den norske tittelen til Hjelte er «Jeg venter på deg», Holmsens og Magpies sin norske tittel er «Lengsel», medan tittelen til Normann er «Min melodi».
Innspelingar
Platene på Musica er same innspeling.
Popularitet
Songen har toppa mange lister over beste kjærleikssongar, som lista til britiske Channel 4 og Five. Han er den einaste songen som i tre forskjellige versjonar har seld meir enn ein million eksemplar i Storbritannia — Robson and Jerome (1,86 million), Gareth Gates (1,34 million), The Righteous Brothers (1,04 million).
I 2004 plasserte Rolling Stone the Righteous Brothers-versjonen av songen på 365. plass på lista si over dei 500 beste songane gjennom tidene. På den oppdaterte lista deira frå 2010 var songen flytta ned til 376. plass.
Bruk i media
Songen har vorte nytta i mange forskjellige former i media.
Songen finst i Wallace and Gromit-kortfilmen A Matter of Loaf and Death frå 2008 i ein parodi av ein scene frå Ghost med Wallace og Piella Bakewell.
Junior Eurovision Song Contest 2019
Junior Eurovision Song Contest 2019 (JESC 2019) var den 17. gongen Junior Eurovision Song Contest vart arrangert. Tevlinga vart halden i Arena Gliwice i Gliwice i Polen, etter at Roksana Węgiel vann tevlinga i 2018 med songen «Anyone I Want To Be». Dette var fyrste gongen Polen arrangerte Junior Eurovision Song Contest. Finalen vert arrangert 24. november 2019.
Nitten land deltok i tevlinga. Spania vende tilbake til tevlinga, etter å ha sist deltatt i 2006.
Ida Nowakowska, Aleksander Sikora og vinnar av Junior Eurovision Song Contest 2018, Roksana Węgiel, var programleiarar for tevlinga.
Polen vann tevlinga for andre gong, med songen «Superhero», sungen av Wiktoria Gabor. Dette var også fyrste gongen at eitt land har vunnet tevlinga to år på rad.
Arrangørland
Junior Eurovision Song Contest 2019 vart arrangert i Polen, etter at Polen vann i 2018 med songen «Anyone I Want to Be», sungen av Roksana Węgiel. Dette var fyrste gongen Polen arrangerte tevlinga.
Arena
Konkurransen vart arrangert i Arena Gliwice, ein idretts- og konsertarena i Gliwice som har ein kapasitet på 17 178 tilskodarar. Hallen vart opna i mai 2018, og er rekna som ein av dei største idrettshallane i Polen.
Deltakande land
Følgjande land deltok i Junior Eurovision Song Contest i 2019.
Trillingnutane
Trillingnutane er ei gruppe nunatakar som ligg på linje 5 km sør for Sørkammen i Framnesfjella i Mac. Robertson Land i Antarktis. Dei vart kartlagde av norske kartografar frå flyfoto tekne under Lars Christensen-ekspedisjonen, 1936-37, og namngjevne av dei.
Morgan Wallen
Morgan Wallen er ein USA-amerikansk countrysongar frå Sneedville i Tennessee. Han deltok i sjette omgang av songtevlinga The Voice i 2014, og gav ut debut-EP-en sin Stand Alone i 2015.
Christensenbreen i Sør-Georgia
Christensenbreen er ein isbre som er 7,5 km lang, og som flyt sør til den austlege delen av Newark Bay på sørkysten av Sør-Georgia. Han vart kartlagt av South Georgia Survey i perioden 1951–57, og vart namngjeven av UK Antarctic Place-Names Committee etter Chr. Fred. Christensen, ein norske skipsingeniør som i lag med skipseigar H.G. Melsom, var den første til å løyse det praktiske problemet med å bygge ein bedding på eit kvalkokeri då «Lancing» vart ombygd i 1925.
Bill Harkleroad
Bill Harkleroad, med artistnamnet Zoot Horn Rollo, er ein amerikansk gitarist. Han er mest kjend for arbeidet sitt med Captain Beefheart og The Magic Band. I 2003 vart han rangert på 62. plassen på lista til Rolling Stone over dei 100 beste gitaristane gjennom tidene.
Harkleroad slutta i The Magic Band i 1974 i lag med fleire andre bandmedlemmar og skipa Mallard.
Diskografi
Med Captain Beefheart & His Magic Band
Solo
Coming Home
«Coming Home», tidlegare «Aftur heim», er ein song av den islandske musikkgruppa Sigurjón's Friends. Songen vann Söngvakeppni Sjónvarpsins 2011 og representerte Island i Eurovision Song Contest 2011, der han enda på fjerdeplass med 100 poeng i den fyrste semifinalen og på 20. plass med 61 poeng i finalen. Teksten var opphavleg skriven på islandsk, men vart skriven om til engelsk før Eurovision Song Contest. Opphavleg var det Sigurjón Brink som skulle ha delteke i Söngvakeppni Sjónvarpsins 2011, men då han døydde brått 17. januar 2011, overtok venene hans for han.
Nicolay Nicolaysen
Nicolay Nicolaysen var ein norsk antikvar og arkeolog frå Bergen. Han var den leiande antikvaren i Noreg i eit halvt hundreår og er særleg kjend for for granskingane av norsk byggjekunst i mellomalderen. I 1880 leia han dei arkeologiske utgravingane som avdekte Gokstadskipet.
From Nowhere
From Nowhere er det første albumet til den engelske gruppa The Troggs, utgjeve i 1966. I USA kom det ut med eit litt anna innhald og under namnet Wild Thing.
Nicolay Nicolaysen
Nicolay Nicolaysen var son til kjøpmann Lyder Nicolaysen og tok juridisk embetseksamen i 1841. I 1844 vart han medlem i den nystarta Foreningen til norske Fortidsminnesmerkers bevaring. Sju år seinare vart han formann i foreininga, og frå 1860 var han tilsett som antikvar og rådgjevar ved Kyrkjedepartementet med spesielt ansvar for fortidsleivningar i Noreg.
Nicolaysen var mykje aktiv og leia gjennom tiåra hundrevis av utgravingar, fyrst og fremst av gravhaugar og -felt. Særleg kjend var han for sine granskingar av Munkeliv kloster ved Bergen, Mariakyrkja i Oslo, Borrehaugane og Gokstadhaugen i Vestfold. Elles deltok han mellom anna i restaureringa av Nidarosdomen i Trondheim og Håkonshallen på Bergenhus. Nicolaysen stod også bak opprettinga av Kunstindustrimuseet i Oslo. Han var ein viktig pådrivar då den gamle Tegneskolen vart omorganisert til ein tidsmessig kunsthandverkskule.
From Nowhere
Albumet kom ut på ny i 2003 med ei anna sporliste og fem bonusspor på Repertoire Records.
Mount Goodale
Mount Goodale er eit fjell med to toppar på 2420 og 2570 moh, som ligg 6 nautiske mil søraust for Mount Thorne i Hays Mountains i Dronning Maudfjella i Antarktis. Det vart oppdaga i desember 1929 av eit geologisk lag under Byrd-ekspedisjonen under Laurence Gould, og vart namngjeve av Richard E. Byrd etter Edward E. Goodale, eit medlem i gruppa. Frå 1959 til 1968 tente Goodale som representant for US Antarctic Research Program i Christchurch på New Zealand og sendte tusenvis av forskarar til Antarktis.
Porat
Porat (hebraisk skrift פּוֹרָת, tyder 'Frukttre') er ein blandingsmoshav (både religiøse og ikkje-religiøse medlemmar) sentralt i Israel. Han ligg på Sharonsletta mellom Ein Vered og Kfar Yabetz og høyrer til Lev HaSharon regionale kommune. I 2007 var folketalet 1 100.
Landsbyen vart grunnlagd i 1950. Namnet er henta frå Første Mosebok 49:22; "Josef er eit ungt frukttre, eit ungt frukttre ved kjelda; greinene kliv opp etter muren."
Miravtsi
Miravtsi (makedonsk Миравци) er ein landsby i kommunen Gevgelija i regionen Søraust i Nord-Makedonia. Miravtsi var tidlegare eigen kommune, men vart innlemma i Gevgelija i 2004.
Den tidlegare kommunen Miravtsi hadde 2 626 innbyggjarar ved folketeljinga i 2002, medan sjølve landsbyen hadde 1 647 innbyggjarar.
Raúl González
Raúl González Blanco, til dagleg berre Raúl, er ein spansk tidlegare fotballspelar frå Madrid som vann Meisterligaen tre gongar; 1998, 2000 og 2002 med Real Madrid. Frå 1994 til 2010 spelte han 550 kampar på Real Madrid og skåra 228 mål for klubben, begge delar rekordnoteringar i Real. Han spelte deretter på tyske Schalke 04 til 2012, deretter trappa han ned i Doha og i USA, før han la opp i 2015. I tida 1996-2006 deltok Raúl i 102 landskampar for Spania, der han stod for 44 nettkjenningar.
Raúl var ein målfarleg, driblesterk, kjapp spiss, like dyktig på venstre som høgre kant i angrepet.
Susann Goksør Bjerkrheim
Susann Goksør Bjerkrheim er ein tidlegare handballspelar frå Oslo. Goksør Bjerkrheim spela 296 landskampar og skåra 844 mål for Noreg i tida 1987-2000, og var landslagskaptein frå 1993 til 2000. I 1999 vart ho verdsmeister med Noreg, då Frankrike i finalen på Lillehammer vart slått 25-24 etter ekstraomgangar. Mellom 1988 og 2000 vann ho i alt åtte medaljar i ulike OL, VM og EM. Goksør Bjerkrheim var midtre rykkrom-spelar («playmaker»).
Ho er sidan 1998 gift med den tidlegare handballspelaren Svein Erik Bjerkrheim.
Aktiv
Susann Goksør spela for Bækkelagets Sportsklub i Oslo frå 1985 til 1997. Ho vart cupmeister med klubben i 1994 og 1996/97. Både i 1994 og 1995 spela Bækkelaget seg fram til finalar i europeiske cupturneringar, men tapte fyrst citycupen samanlagt 43-45 mot tyske Buxtehuder. Året etter vart det nytt finaletap, då i EHF-cupen på færre bortemål enn Debrecen for Ungarn.
Susann Goksør debuterte på Noregs landslag 17. juni 1987 mot Aust-Tyskland. Året etter var ho med då Noreg vann OL-sølv under Sommar-OL 1988 i Seoul.
Etter indre strid i Bækkelaget forlet Goksør, og spelarar som Kjersti Grini og Heidi Tjugum, klubben våren 1997. Frå 1997 til ut 2000 spela ho for Nordstrand Idrettsforening, også det eit Oslo-lag. Ho la opp etter dei olympiske leikane i Sydney hausten 2000. I 2008 gjorde ho eit kortvarig comeback for Nordstrand i eit forsøk på å berge laget frå nedrykk frå toppserien.
Fylkesveg 6486
Fylkesveg 6486 går mellom Vollen og Solem i Orkdal kommune. Vegen er 4,2 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 464 i Sør-Trøndelag.
Langnebbparakitt
Langnebbparakitt (Enicognathus leptorhynchus), er ein art i papegøyefamilien, Psittacidae, som er endemisk for skogshabitat i det sørlege Chile.